נחל חולד

נחל חולד הוא נחל אכזב, יובלו הראשי של נחל חבר, המתחיל את זרימתו באזור הר חולד. הנחל נשפך אל נחל חבר בנקודת הציון 1837.0917.

הנחל עובר באזור קניוני, וללא שביל מסומן לאורכו. כמו כן, אין בו מעלה המקשר בין ערוצו התחתון לבין רמת המדבר, אך ניתן לצפות אל ערוץ הנחל משוליה הדרומיים-מזרחיים של רמת חבר.

במצוקי נחל חלד מקננת קבוצה גדולה של נשרים.

במהלך זרימתו יוצר הנחל מפל אנכי בגובה של כ-170 מטרים. ממערב לו נמצא מפל נוסף, בינוני בגובה של כ-10 מטרים, המופיע לאחר אחד הפיתולים של הנחל.

לקריאה נוספת
 ספי בן יוסף, מדריך ישראל החדש : אנציקלופדיה, מסלולי טיול - כרך 13 : מדבר יהודה ובקעת ים המלח, ירושלים, כתר הוצאה לאור ידיעות אחרונות ישראל. משרד הביטחון. ההוצאה לאור, 2001, עמ' 167

חולד